\*SK-MPSVR-33945057\*

Číslo spisu: UPS/US1/OPE\_III/BEZ/2025/13449 Číslo záznamu: 2025/136991

**Ústredie práce, sociálnych vecí a rodiny**

**Číslo výberového konania: VK/2025/4**

**Funkcia:**  zamestnanec pri výkone práce vo verejnom záujme - psychológ

**Počet voľných pracovných miest: 1**

**Trvanie pracovného pomeru:** doba určitá, najdlhšie na 2 roky, s možnosťou predĺženia na dobu neurčitú

**Organizačný útvar:** Úrad práce, sociálnych vecí a rodiny Humenné, odbor sociálnych vecí a rodiny, referát poradensko-psychologických služieb

**Miesto výkonu práce:** Úrad práce, sociálnych vecí a rodiny Humenné, Kukorelliho 1, 066 70 Humenné

**Charakteristika pracovnej činnosti:** 15.09.05 Špecializované psychologické posudzovanie predpokladov a vhodnosti fyzických osôb a špecializovaná príprava na vykonávanie náhradnej rodinnej starostlivosti, špecializovaná príprava na profesionálne vykonávanie náhradnej starostlivosti, psychologické poradenstvo s používaním psychodiagnostických metód a testov pri práci s párom, rodinou a jednotlivcom.

**Hlavné úlohy:**

1. ***činnosti v oblasti psychologického a iného odborného poradenstva:***

* individuálne, párové a rodinné psychologické poradenstvo v oblasti osobnostných, partnerských, manželských, výchovných a rodinných problémov,
* individuálne a párové psychologické poradenstvo manželom/rodičom v procese rozvodu (rozchodu),
* individuálne (a skupinové) psychologické poradenstvo pre deti v rozvode rodičov (rozchode),
* poradenskú a psychologickú pomoc dieťaťu pri úprave styku s rodičmi po rozvode (rozchode),
* krízovú intervenciu pre rodiny s problémom domáceho násilia,
* krízovú intervenciu rodinám s problémom drogovej a inej závislosti (odborní poradcovia pre oblasť závislostí poskytujú psychologické poradenstvo jednotlivcom a rodinám s problémom drogovej a inej závislosti),
* základnú poradensko-psychologickú pomoc dieťaťu, rodičom a plnoletej fyzickej osobe v krízových situáciách, nešťastiach a závažných životných zmenách,
* psychologické poradenstvo rodičom, ktorí majú dieťa v náhradnej rodinnej starostlivosti (ďalej len „NRS“).

1. ***činnosti v oblasti psychologickej prípravy:***

* pripravuje fyzické osoby na osvojenie a pestúnsku starostlivosť,
* aktualizuje prípravu fyzickej osoby na NRS,
* pripravuje dieťa na osvojenie a na pestúnsku starostlivosť (v prípade, že centrum pre deti a rodiny  nemá psychológa),
* vykonáva psychologickú asistenciu pri nadviazaní vzťahu medzi dieťaťom a budúcim osvojiteľom (vrátane medzištátneho osvojenia) alebo pestúnom, (v prípade ak centrum pre deti a rodiny  nemá psychológa).
* vykonáva prípravu fyzických osôb, ktorým bolo dieťa zverené do náhradnej osobnej starostlivosti alebo fyzickej osobe, ktorá podala návrh na zverenie dieťaťa do náhradnej osobnej starostlivosti, ak požiada o prípravu  na vykonávanie  NRS.

1. ***činnosti v oblasti psychodiagnostiky:***

* vykonáva psychologické posúdenie fyzickej osoby, ktorá má záujem stať sa pestúnom alebo osvojiteľom, za účelom
* vyjadrenia k charakteristike osobnosti  fyzickej osoby,
* vyjadrenia k jej predpokladom vychovávať dieťa,
* vyjadrenia k motivácii jej záujmu  stať sa pestúnom alebo osvojiteľom,
* vyjadrenia k stabilite manželského vzťahu a rodinného prostredia,
* vykonáva psychologické posúdenie psychického  vývinu dieťaťa na účely vykonávania opatrení sociálnoprávnej ochrany,
* vykonáva psychologické posúdenie kvality vzťahu manželov v rozvode, kvality a dynamiky vzťahov v rodine, s ohľadom na najlepší záujem dieťaťa,
* vykonáva psychologické posúdenie napĺňania potrieb dieťaťa v záujme jeho  harmonického vývinu, vrátane zisťovania názoru dieťaťa vo veciach, ktoré sa ho týkajú (napr. v prípade rozvodu/rozchodu rodičov, pri príprave na NRS a i.),
* vykonáva psychologické posúdenie osobnostných predpokladov neplnoletej matky  s ohľadom na jej rodičovskú spôsobilosť,
* vykonáva psychologické posúdenie uchádzačov o zamestnanie v rámci výberových konaní na požiadanie osobného úradu, v prípade, že nie je zabezpečený psychológ so špecializáciou v pracovnej a organizačnej psychológii.

1. ***ďalšie činnosti:***

* zúčastňuje sa aktivít ďalšieho vzdelávania odborných pracovníkov a povinnej supervízie osobitnou internou normou a metodickými pokynmi Ústredia PSVR – odboru PP,
* zabezpečuje ochranu osobných údajov klientov v elektronickej, písomnej a ústnej podobe,
* vypracúva hodnotiacu správu o činnosti referátu a poskytuje štatistické a iné požadované podklady v prípade spontánnych ako aj odporúčaných klientov prakticky aplikuje rôzne formy poradenských a terapeutických prístupov,
* vykonáva psychodiagnostické vyšetrenia, aplikuje psychodiagnostické testy a iné metódy pri práci s klientom, ktoré vypracuje podľa potreby do písomných psychodiagnostických vyjadrení,
* samostatne vedie skupiny klientov – poradenské, terapeutické, výcvikové, preventívne s využitím komunikačných a iných odborných psychologických metód a postupov,
* o uskutočnených konzultáciách vedie záznamy v záznamovom hárku klientov, v súlade so zákonom č. 199/1994 Zb. o psychologickej činnosti a zákonom č. 18/2018 Z. z. o ochrane osobných údajov a o zmene a doplnení niektorých zákonov a  Etickým kódexom psychológov,
* plní ďalšie úlohy podľa pokynov nadriadeného súvisiace s pracovnou náplňou psychologičky.

**Informácie o odmeňovaní: platová trieda 9.** Tarifný plat bude určený v súlade so zákonom č. 553/2003 Z. z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov

**POŽIADAVKY NA ZAMESTNANCA:**

**Minimálne vzdelanie uchádzača:** II. stupeň VŠ v odbore psychológia (jednoodborové štúdium), resp. ekvivalentný doklad podľa predpisov platných v rámci krajín EU.

**Prax:** prax v obdobnej problematike vítaná

**Jazykové znalosti:** sú výhodou

**Počítačové a iné znalosti: Microsoft** Office Word, Microsoft Office Excel, Microsoft Office Outlook, Microsoft Office Powerpoint, Internet – sú výhodou.

**Požadované schopnosti a osobnostné vlastnosti:** schopnosť tímovej spolupráce, komunikatívnosť, analytické a koncepčné myslenie, schopnosť zvládať stres a záťaž

**Požadované odborné znalosti**:

znalosť zákonov: Zákon č. 199/1994 Z. z. o psychologickej činnosti a slovenskej komore psychológov, Zákon č. 305/2005 Z. z. o sociálnoprávnej ochrane detí a o sociálnej kuratele a o zmene a doplnení niektorých zákonov v znení neskorších predpisov, Zákon č. 36/2005 Z. z. o rodine a o zmene a doplnení niektorých zákonov v znení neskorších predpisov.

**Kontakt pre poskytnutie informácií**:

Meno a priezvisko kontaktnej osoby: Mgr. Silvia Baulovičová

Telefón: 057/2440120

E-mail: silvia.baulovicova@upsvr.gov.sk

**Adresa zamestnávateľa**: Úrad práce, sociálnych vecí a rodiny Humenné

Kukorelliho 1

066 70 Humenné

**Požadované doklady pre prihlásenie sa do výberového konania pre zamestnanca pri výkone práce vo verejnom záujme:**

* písomná žiadosť o zaradenie do výberového konania s uvedením čísla výberového konania;
* motivačný list;
* kópia vysvedčenia, diplomu alebo iného rovnocenného dokladu o najvyššom dosiahnutom vzdelaní;
* profesijný štruktúrovaný životopis vo formáte EUROPASS
* čestné vyhlásenie o bezúhonnosti
* písomné čestné vyhlásenie o pravdivosti všetkých údajov uvedených v kópii diplomu a profesijnom štruktúrovanom životopise;

**Termín podania žiadosti o zaradenie do výberového konania je do 28.08.2025.**

**V určenom termíne ich zasielajte e-mailom na adresu, ktorá je  uvedená v texte inzerátu. Rozhodujúci je dátum odoslania e-mailu. Po tomto termíne budú vybraní uchádzači pozvaní na osobný pohovor.  Svoj telefonický a e-mail kontakt uveďte vo svojej žiadosti.**